: ಪೋಕ್ಸೋ ರದ್ದು ಶಿಫಾ​ರ​ಸಿ​ಗೆ ರೆಸ್ಲ​ರ್ಸ್‌ ಸಿಟ್ಟು! ಬ್ರಿಜ್‌ಭೂಷಣ್ ಸಿಂಗ್ ಮೇಲಿನ ಪೋಕ್ಸೋ ಕೇಸ್ ರದ್ದಿಗೆ ಡೆಲ್ಲಿ ಪೊಲೀಸರ ಶಿಫಾರಸುಬ್ರಿಜ್‌ ಬಂಧಿ​ಸಿ​ದ್ದರೆ ಅಪ್ರಾಪ್ತೆ ಹೇಳಿಕೆ ಬದ​ಲಿ​ಸು​ತ್ತಿ​ರ​ಲಿ​ಲ್ಲ: ಸಾಕ್ಷಿಹೋರಾ​ಟದ ಬಗ್ಗೆ ಕಾದು ನೋಡುವ ತಂತ್ರ ನವ​ದೆ​ಹ​ಲಿ(ಜೂ.17): ಭಾರತೀಯ ಕುಸ್ತಿ ಒಕ್ಕೂಟ(ಡ​ಬ್ಲ್ಯು​ಎ​ಫ್‌​ಐ​)ದ ನಿರ್ಗಮಿತ ಅಧ್ಯಕ್ಷ ಬ್ರಿಜ್‌ಭೂಷಣ್‌ ಸಿಂಗ್‌ ಕುಸ್ತಿ​ಪ​ಟು​ಗ​ಳಿಗೆ ಲೈಂಗಿಕ ದೌರ್ಜನ್ಯ ಎಸ​ಗಿದ್ದಾರೆ ಎಂದು ಚಾರ್ಜ್‌ಶೀಟ್‌​ನಲ್ಲಿ ಉಲ್ಲೇಖಿ​ಸಿ​ದ್ದರೂ, ಅಪ್ರಾಪ್ತೆಯ ಮೇಲೆ ಕಿರುಕುಳವಾದ ಬಗ್ಗೆ ಸಮರ್ಥನೀಯ ಸಾಕ್ಷಿಗಳು ಲಭ್ಯವಾಗಿಲ್ಲ ಎನ್ನುವ ಕಾರಣ ನೀಡಿ ಪೋಕ್ಸೋ ಕೇಸ್‌ ರದ್ದು​ಗೊ​ಳಿ​ಸಲು ದೆಹಲಿ ಪೊಲೀ​ಸರು ನ್ಯಾಯಾ​ಲ​ಯಕ್ಕೆ ಶಿಫಾ​ರಸು ಮಾಡಿ​ರು​ವು​ದಕ್ಕೆ ಕುಸ್ತಿ​ಪಟು ಸಾಕ್ಷಿ ಮಲಿಕ್‌ ಅಸ​ಮಾ​ಧಾನ ವ್ಯಕ್ತ​ಪ​ಡಿ​ಸಿ​ದ್ದಾ​ರೆ. ಕುಸ್ತಿ​ಪ​ಟು​ಗಳು ಈಗಾ​ಗಲೇ ಬ್ರಿಜ್‌ ವಿರುದ್ಧ ಎಫ್‌​ಐ​ಆ​ರ್‌ ದಾಖ​ಲಿ​ಸಲು ವಿಳಂಬ, ಪೊಲೀಸರ ತನಿಖಾ ಪ್ರಕ್ರಿ​ಯೆ ಹಾಗೂ ಅದ​ರ​ಲ್ಲಿ ಬ್ರಿಜ್‌​ಭೂ​ಷಣ್‌ ಸಿಂಗ್‌ ಪ್ರಭಾ​ವ ಬೀರು​ತ್ತಿ​ರುವ ಬಗ್ಗೆ ಹಲವು ಬಾರಿ ಬೇಸರ ಹೊರ​ಹಾ​ಕಿ​ದ್ದರು. ಚಾರ್ಜ್‌ಶೀಟ್‌ ಬಗ್ಗೆ ಮೊದಲ ಪ್ರತಿಕ್ರಿಯೆ ನೀಡಿದ ಸಾಕ್ಷಿ, ‘ಬ್ರಿಜ್‌ಭೂಷಣ್‌ ಕುಸ್ತಿ​ಪ​ಟು​ಗ​ಳಿಗೆ ಲೈಂಗಿಕ ಕಿರು​ಕುಳ ನೀಡಿ​ರುವ ಬಗ್ಗೆ ಪೊಲೀ​ಸರು ಚಾರ್ಜ್‌ಶೀಟ್‌ನಲ್ಲಿ ಉಲ್ಲೇಖಿ​ಸಿ​ದ್ದಾ​ರೆ. ಆದರೆ ಪೂರಕ ಸಾಕ್ಷ್ಯಾ​ಧಾರ ಇಲ್ಲ ಎಂದು ಪೋಕ್ಸೋ ಕೇಸ್‌ ಬಿಡಲು ಶಿಫಾರಸು ಮಾಡಿ​ದ್ದಾ​ರೆ. ಅಪ್ರಾ​ಪ್ತೆಯ ತಂದೆಗೆ ಒತ್ತಡ ಇದ್ದಿ​ದ್ದ​ರಿಂದಲೇ ಅವರು ತಮ್ಮ ಹೇಳಿಕೆ ಬದ​ಲಿ​ಸಿ​ದ್ದಾರೆ. ಅವರ ಕುಟುಂಬಕ್ಕೆ ತುಂಬಾ ಒತ್ತ​ಡ​ವಿತ್ತು. ಬ್ರಿಜ್‌ಭೂಷಣ್‌ರನ್ನು ಮೊದಲೇ ಬಂಧಿಸಿದ್ದರೆ ಅಪ್ರಾಪ್ತ ಕುಸ್ತಿಪಟು ಹೇಳಿಕೆ ಬದಲಿಸುತ್ತಿರಲಿಲ್ಲ. ಜೊತೆಗೆ ಬ್ರಿಜ್‌​ರಿಂದ ಕಿರುಕುಳಕ್ಕೆ ಒಳಗಾಗಿರುವ ಇನ್ನಷ್ಟು ಕುಸ್ತಿಪಟುಗಳು ದೂರು ನೀಡಲು ಮುಂದೆ ಬರುತ್ತಿದ್ದರು’ ಎಂದಿ​ದ್ದಾರೆ. ಅಪ್ರಾಪ್ತೆ ಸೇರಿ​ದಂತೆ 7 ಮಂದಿ ಕುಸ್ತಿ​ಪ​ಟು​ಗಳು ನೀಡಿದ್ದ ದೂರಿನ ಆಧಾ​ರದ ಮೇಲೆ ಬ್ರಿಜ್‌ ವಿರುದ್ಧ ಏಪ್ರಿಲ್‌ ಕೊನೆ​ಯಲ್ಲಿ ದೆಹಲಿ ಪೊಲೀ​ಸರು 2 ಎಫ್‌​ಐ​ಆರ್‌ ದಾಖ​ಲಿ​ಸಿ​ದ್ದರು. ಸುಮಾರು ಒಂದೂ​ವರೆ ತಿಂಗಳ ತನಿಖೆ ಬಳಿಕ ಗುರು​ವಾರ ನ್ಯಾಯಾ​ಲ​ಯಕ್ಕೆ 1000 ಪುಟ​ಗಳ ಚಾರ್ಜ್‌ಶೀಟ್‌ ಸಲ್ಲಿ​ಸಿ​ದ್ದರು. ಚಾರ್ಜ್‌ಶೀಟ್‌ ಪರಿಗಣಿಸುವ ಬಗ್ಗೆ ಜೂ.22ರಂದು ಮ್ಯಾಜಿಸ್ಪ್ರೇಟ್‌ ಕೋರ್ಚ್‌ನಲ್ಲಿ ವಿಚಾರಣೆ ನಡೆಯಲಿದೆ. ಚಾರ್ಜ್‌ಶೀಟ್‌ ನೋಡಿ ಮುಂದಿನ ಕ್ರಮ: ಸಾಕ್ಷಿ ಇನ್ನು ತಾತ್ಕಾ​ಲಿಕವಾಗಿ ಸ್ಥಗಿ​ತ​ಗೊಂಡಿ​ರುವ ತಮ್ಮ ಹೋರಾ​ಟದ ಬಗ್ಗೆ ಪ್ರತಿ​ಕ್ರಿ​ಯಿ​ಸಿ​ರುವ ಸಾಕ್ಷಿ, ಚಾರ್ಜ್‌ಶೀಟ್‌ನಲ್ಲಿರುವ ಅಂಶಗಳನ್ನು ಅಧ್ಯಯನ ನಡೆಸಿದ ಬಳಿಕ ತಮ್ಮ ಕಾನೂನು ತಂಡದ ಸಲಹೆಯಂತೆ ಮುಂದಿನ ನಡೆ ಏನು ಎಂಬು​ದನ್ನು ನಿರ್ಧ​ರಿ​ಸು​ವು​ದಾಗಿ ತಿಳಿ​ಸಿ​ದ್ದಾರೆ. ಬ್ರಿಜ್‌ ವಿರುದ್ಧ ಜಾರ್ಜ್‌ಶೀ​ಟ್‌: 6 ಮಂದಿ ಮೇಲೆ ಲೈಂಗಿಕ ಕಿರುಕುಳ ತನಿಖೆಯಿಂದ ಸಾಬೀತು..! ‘ಚಾರ್ಜ್‌ಶೀಟ್‌​ನಲ್ಲಿ ಬ್ರಿಜ್‌ ತಪ್ಪಿ​ತಸ್ಥ ಎಂದು ಸ್ಪಷ್ಟ​ವಾಗಿ ಉಲ್ಲೇಖಿ​ಸ​ಲಾ​ಗಿದೆ. ಸದ್ಯ ನಮ್ಮ ವಕೀಲರು ಚಾರ್ಜ್‌ಶೀಟ್‌ ಪ್ರತಿಗೆ ಅರ್ಜಿ ಹಾಕಿದ್ದಾರೆ. ಚಾರ್ಜ್‌ಶೀಟ್‌​ನಲ್ಲಿ ಏನಿದೆ, ನಾವು ನ್ಯಾಯಾಲಯದಲ್ಲಿ ಹೋರಾಟ ನಡೆಸಿ ಗೆಲ್ಲುವ ಸಾಧ್ಯತೆ ಇದೆಯೇ ಎಂಬು​ದನ್ನು ಅಧ್ಯ​ಯನ ನಡೆ​ಸುತ್ತೇವೆ. ನಮ್ಮ ಬೇಡಿಕೆ ಈಡೇ​ರಿಸಿರುವ ಬಗ್ಗೆಯೂ ಚರ್ಚಿಸಿ ಮುಂದಿನ ಕ್ರಮ ಕೈಗೊ​ಳ್ಳ​ಲಿ​ದ್ದೇವೆ’ ಎಂದಿ​ದ್ದಾರೆ. ಏಷ್ಯಾಡ್‌: ಗಡುವು ವಿಸ್ತ​ರ​ಣೆಗೆ ಮನ​ವಿ ಏಷ್ಯನ್‌ ಗೇಮ್ಸ್‌ನ ಆಯ್ಕೆ ಟ್ರಯಲ್ಸ್‌ನಲ್ಲಿ ಪಾಲ್ಗೊ​ಳ್ಳಲು ಸಿದ್ಧ​ತೆ​ಗಾಗಿ ಒಂದೂ​ವರೆ ತಿಂಗಳು ಸಮ​ಯಾ​ವ​ಕಾಶ ಬೇಕು ಎಂದು ಕುಸ್ತಿ​ಪ​ಟು​ಗಳು ಕೋರಿದ್ದ​ರಿಂದ ಕೂಟಕ್ಕೆ ಹೆಸರು ಸಲ್ಲಿ​ಸುವ ಅಂತಿಮ ದಿನಾಂಕ​ವನ್ನು ವಿಸ್ತ​ರಿ​ಸಲು ಭಾರ​ತೀಯ ಒಲಿಂಪಿಕ್‌ ಸಂಸ್ಥೆ​(​ಐ​ಒ​ಎ), ಏಷ್ಯಾ ಒಲಿಂಪಿಕ್‌ ಕೌನ್ಸಿ​ಲ್‌​(​ಒ​ಸಿ​ಎ​)ಗೆ ಮನವಿ ಮಾಡಿ​ದೆ. ನಿಯ​ಮದ ಪ್ರಕಾರ ಆಯ್ಕೆ ಟ್ರಯಲ್ಸ್‌ ಈ ತಿಂಗ​ಳಲ್ಲೇ ನಡೆದು, ಜು.15ರೊಳಗೆ ಸ್ಪರ್ಧಿ​ಗಳ ಹೆಸ​ರನ್ನು ಒ​ಸಿ​ಎ​ಗೆ ಸಲ್ಲಿ​ಸ​ಬೇ​ಕಿದೆ.